|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 02, 487 45 58, 487 42 62ounz@vojvodina.gov.rs |
|  | ČÍSLO: 128-451-477/2023-01 | DÁTUM: 1. marca 2023 |

Na základe článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 6 odsek 1 Pravidlá o podmienkach subvencovania prepravy žiakov stredných škôl v Autonómnej pokrajine Vojvodine. (Úradný vestník APV č. 7/23) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č. 54/22) pokrajinský tajomník vypísal

**SÚBEH**

**NA SUBVENCOVANIE PREPRAVY ŽIAKOV STREDNÝCH ŠKÔL**

**NA ÚZEMÍ AP VOJVODINY**

**NA ROK 2023**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2023 na osobitnom oddiely Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát) na subvencovanie prepravy žiakov stredných škôl v AP Vojvodine na rok 2023 v hodnote **151.000.000,00 dinárov**. Prostriedky sú určené na financovanie alebo spolufinancovanie prepravy žiakov stredných škôl v medzimestskej doprave, ktorí každodenne cestujú z miesta pobytu do školy a späť.

**PODMIENKY SÚBEHU**

*1. Podávatelia prihlášky*

Používatelia, ktorí majú nárok na účasť v rozdeľovaní finančných prostriedkov, sú obce a mestá na území Autonómnej pokrajiny Vojvodiny.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o podmienkach subvencovania prepravy žiakov stredných škôl v AP Vojvodine sú:

* počet žiakov stredných škôl z územia obce alebo mesta, ktorí prichádzajú denne z miesta bydliska do školy,
* počet a dĺžka cestovných trás,
* prepravné náklady,
* stupeň vývinu obce alebo mesta v Autonómnej pokrajine Vojvodine, ktorý je určený aktom vlády Srbskej republiky.

**SPÔSOB PODÁVANIA PRIHLÁŠKY**

Prihlášky o pridelenie finančných prostriedkov sa predkladajú na jednotnom súbehovom tlačive sekretariátu (s prílohami). Celková súbehová dokumentácia sa môže prebrať od **1. marca 2023** z webovej stránky sekretariátu [**www.puma.vojvodina.gov.rs**](http://www.puma.vojvodina.gov.rs/)

*Podávateľ prihlášky má k Prihláške pripojiť:*

* Príloha č. 1 a 1а - Тabuľku o výpočte trov prepravy žiakov stredných škôl,
* Príloha č. 2 - Tabuľka so základnými údajmi o subvencovaní prepravy žiakov stredných škôl,
* Príloha č. 3- Zoznam žiakov-cestujúcich stredných škôl v medzimestskej doprave v školskom roku 2022/2023 na území obce/mesta,
* Príloha č. 4 - Finančný plán subvencovanie prepravy žiakov stredných škôl v obci/meste s odhadom potrebných prostriedkov na rok 2023.

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou: Pre súbeh – subvencovanie prepravy žiakov stredných škôl, Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v Novom Sade (prízemie Pokrajinskej vlády).

**Lehota podávania prihlášok na súbeh je 24. marca 2023.**

Sekretariát si vyhradzuje právo požadovať od žiadateľa dodatočnú dokumentáciu a informácie, alebo určiť splnenie dodatočných podmienok pre pridelenie finančných prostriedkov.

Oneskorené a neúplné prihlášky sa nebudú rozoberať.

Výsledky súbehu sa uverejňujú na webovej stránke sekretariátu.

**Ďalšie informácie týkajúce sa realizácie súbehu je možné získať telefonicky 021/487 46 02 a 487 4262.**

POKRAJINSKÝ TAJOMNÍK

 Zsolt Szakállas